હિમાચલ પ્રદેશ ક્રિકેટ સંઘ સ્ટેડિયમમાં શનિવારે ઇન્ડિયન પ્રીમિયર લીગની છઠ્ઠી સિઝનની 69મી મેચમાં કિંગ્સ ઇલેવન પંજાબની ટીમે મુંબઇ ઇન્ડિયન્સને 50 રને હરાવી દીધું . કિંગ્સ ઇલેવન દ્વારા મળેલ 184 રનોના લક્ષ્યનો પીછો કરવા ઉતરેલી આઇપીએલની વર્તમાન સર્વોચ્ચ ટીમ મુંબઇ ઇન્ડિયન્સ 19.1 ઓવરોમાં 133 રનો પર ઢેર થઇ ગઇ . મુંબઇની પારીની શરૂઆત વિકેટ પડતાની સાથે થઇ અને સલામી બેટ્સમેન ગ્લેન મેક્સવેલ શૂન્યના કૂલ યોગ પર કોઇ ખાતુ ખોલાયા વગર જ બેવેલિયન ભેગા થઇ ગયા . ત્યારબાદ બીજા વિકેટ માટે રમી રહેલ આદિત્ય તારે ( 22 ) ને સંદીપ શર્માને ક્લીન બોલ્ડ કરી આઉટ કર્યો . ત્યારબાદ અમ્બાતી રાયડૂ 26 અને કપ્તાન રોહિત શર્માએ 25 રન બનાવ્યા . રાયડૂને પરવિંદર અવાનાની ઓવરમાં વિકેટકીપર કપ્તાન એડમ ગિલક્રિસ્ટે વિકેટની પાછળ ઝડપી પાડ્યો . મુંબઇ માટે આઇપીએલ - 6માં ઘણી શાનદાર પારીઓ રમી ચૂકેલ દિનેશ કાર્તિકને શૂન્યથી નીચા સ્કોર પર પિયુષ ચાવલાને પોતાની જ ઓવરમાં ઝડપી લીધો . 12મી ઓવરની છેલ્લા બોલ પર શર્મા પણ બોલ્ડ થઇને ચાલતા બન્યા . શર્માના ગયા બાદ મુંબઇનો કોઇપણ બેટ્સમેન કંઇ ખાસ ના કરી શક્યો . માત્ર કિરોન પોલાર્ડ 22 રનોનું જ યોગદાન આપી શક્યો . જોકે એ મુંબઇને જીત અપાવવા માટે પૂરતુ ન્હોતું . અત્રે ઉલ્લેખનીય છે કે હારવા છતા મુંબઇના આઇપીએલ - 6ના પ્લે ઓફમાં પ્રવેશ પાક્કો છે . બીજી તરફ કિગ્સ ઇલેવને પોતાની છેલ્લી મેચ રમી રહેલા કપ્તાન ગિલક્રિસ્ટને જીતની સાથે વિદાય આપી છે .